Kurena külanõukogu
Kurena külanõukogu oli külanõukogu Eesti NSV-s aastatel 1945–1954. Kurena külanõukogu moodustati 1945 augustis Harjumaal Kuivajõe vallas. Külanõukogu keskus asus Kurena külas. Seoses maakondade ja valdade likvideerimise ning maarajoonide moodustamisega arvati Kurena külanõukogu 1950 septembris Kose rajooni koosseisu. 1954 juunis Kurena külanõukogu likvideeriti ja selle territooriumist koos likvideeritud Oru külanõukogu maadega moodustati Kuivajõe külanõukogu.